Q4FY23 में नेट प्रॉफिट 26% बढ़कर ₹3,495 करोड़ रहा, ₹1.50 का डिविडेंड देगा बैंक
Kotak Mahindra Bank earns net profit of ₹3,495 crore in Q4 up by 26% YoY, declares dividend of ₹1.5 per share
प्राइवेट लेंडर कोटक महिंद्रा बैंक ने सोमवार (24 अप्रैल) को Q4FY23 यानी चौथी तिमाही (जनवरी-मार्च) के रिजल्ट्स अनाउंस कर दिए हैं। इस तिमाही में बैंक का स्टैंडअलोन नेट प्रॉफिट साल-दर-साल (YoY) 26% बढ़कर 3,495 करोड़ रुपए रहा। बैंक के बोर्ड ऑफ डायरेक्टर्स ने शेयरहोल्डर्स के लिए 1.50 रुपए प्रति इक्विटी शेयर के डिविडेंड का ऐलान भी किया है।
नेट इंटरेस्ट इनकम 35% बढ़ी
पिछले साल की समान तिमाही में बैंक ने 2,767 करोड़ रुपए का नेट प्रॉफिट दर्ज किया था। मार्च तिमाही में बैंक की नेट इंटरेस्ट इनकम (NII) साल-दर-साल (YoY) 35% बढ़कर 6,103 करोड़ रुपए रही। वहीं पिछले साल की समान तिमाही में बैंक की नेट इंटरेस्ट इनकम 4,521 करोड़ रुपए रही थी।
नेट इंटरेस्ट मार्जिन 5.75% रहा
बैंक का नेट इंटरेस्ट मार्जिन (NIM) मार्च तिमाही में 5.75% रहा, जबकि पूरे फाइनेंशियल ईयर की बात करें तो यह 5.33% रहा है। मार्च तिमाही में बैंक ने 22 लाख नए कस्टमर्स जोड़े हैं। इस तिमाही के आखिरी में बैंक के टोटल कस्टमर्स की संख्या 4.12 करोड़ रही, जो एक साल पहले इसी तिमाही के आखिरी में 3.27 करोड़ थी।
ग्रॉस NPA घटकर 1.78% रहा
बैंक के एसेट क्वालिटी में भी लगातार सुधार जारी है। मार्च तिमाही के आखिरी में बैंक का ग्रॉस नॉन-परफॉर्मिंग एसेट्स (Gross NPA) घटकर 1.78% रहा, जो पिछली तिमाही (Q4FY23) में 1.90% था। वहीं बैंक का नेट एनपीए (Net NPA) मार्च तिमाही में 0.37% पर आ गया, जो पिछली तिमाही में 0.43% रहा था।
कोटक महिंद्रा बैंक का शेयर शुक्रवार (28 अप्रैल) को एनएसई पर 1.28% की तेजी के साथ 1,933.00 रुपए के स्तर पर बंद हुआ। पिछले एक महीने में बैंक के शेयरों में करीब 12% की तेजी आई है। वहीं पिछले एक साल में बैंक के शेयर में करीब 8% की तेजी देखने को मिली है।